
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TARYBOS VEIKLOS REGLAMENTO, PATVIRTINTO KRETINGOS RAJONO SAVIVALDYBĖS TARYBOS 2009 M. KOVO 26 D. SPRENDIMU NR. T2-77 „DĖL KRETINGOS RAJONO SAVIVALDYBĖS TARYBOS VEIKLOS REGLAMENTO“ PAKEITIMO



[bookmark: _GoBack]2016 m. sausio 28 d.  Nr. T2-7 
Kretinga

	Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kretingos rajono savivaldybės taryba  n u s p r e n d ž i a:
1. Pakeisti Kretingos rajono savivaldybės tarybos veiklos reglamento, patvirtinto Kretingos rajono savivaldybės tarybos 2009 m. kovo 26 d. sprendimu Nr. T2-77 „Dėl Kretingos rajono savivaldybės tarybos veiklos reglamento“ (Kretingos rajono savivaldybės tarybos  2015 m. kovo 26 d. sprendimo Nr. T2-98 redakcija), 9, 77, 82, 109, 130, 171, 178 punktus, 192.26. papunktį ir išdėstyti juos taip:
1.1. „9. Per du mėnesius nuo pirmojo išrinktos naujos Tarybos posėdžio sušaukimo dienos  arba nuo tiesiogiai išrinkto mero priesaikos priėmimo dienos turi būti paskirtas mero pavaduotojas  (pavaduotojai)  ir Savivaldybės administracijos direktorius, sudaryti Tarybos komitetai (toliau – Komitetai) ir paskirti šių Komitetų pirmininkai, sudarytos Vietos savivaldos įstatyme nustatytos komisijos ir paskirti šių komisijų pirmininkai, sudaryta Tarybos kolegija, jei nusprendžiama ją sudaryti. Ši nuostata (išskyrus Tarybos komitetų bei įstatyme nustatytų komisijų sudarymą)  netaikoma, jeigu išrinktas meras kitų įstatymų nustatyta tvarka laikinai nušalintas nuo pareigų. Pasibaigus išrinkto mero laikino nušalinimo laikotarpiui ne vėliau kaip per 5 kalendorines dienas turi   būti   sušauktas  savivaldybės  Tarybos  posėdis,  kuriame išrinktas  meras  prisiekia (jeigu jis nebuvo prisiekęs). Nuo šio posėdžio dienos per du mėnesius turi būti paskirti mero pavaduotojas   (pavaduotojai) ir Savivaldybės administracijos direktorius, sudaryta savivaldybės  Tarybos  kolegija,  jeigu nusprendžiama ją sudaryti.“;
1.2.  „77. Tarybos narys savivaldybės Tarybos posėdyje prieš pradedant svarstyti klausimą, kuris jam sukelia interesų konfliktą, privalo informuoti savivaldybės Tarybą apie esamą interesų konfliktą, pareikšti apie nusišalinimą ir, jeigu savivaldybės Taryba nusišalinimą priima, jokia forma nedalyvauti toliau svarstant šį klausimą. Nusišalinimas užfiksuojamas posėdžio protokole. savivaldybės Taryba gali motyvuotu sprendimu, vadovaudamasi Vyriausiosios tarnybinės etikos komisijos patvirtintais kriterijais, pareikšto nusišalinimo nepriimti ir įpareigoti Tarybos narį dalyvauti toliau svarstant šį klausimą. Duomenys apie sprendimą nepriimti pareikšto nusišalinimo kartu su svarstyto klausimo balsavimo rezultatais skelbiami savivaldybės interneto svetainėje ir per penkias darbo dienas nuo sprendimo priėmimo dienos elektroninėmis priemonėmis pateikiami Vyriausiajai tarnybinės etikos komisijai jos nustatyta tvarka.“;
1.3. „82. Slaptai balsuojama Tarybos sprendimu, Reglamento 83-89 punktuose nustatyta tvarka, kai skiriami Kontrolės komiteto pirmininkas, Kontrolės  komiteto pirmininko pavaduotojas, Antikorupcijos komisijos pirmininkas, Etikos komisijos pirmininkas, sprendžiamas nepasitikėjimo Kontrolės komiteto pirmininku, Kontrolės komiteto pirmininko pavaduotoju, Antikorupcijos komisijos pirmininku, Etikos komisijos pirmininku klausimas, kai to pageidauja frakcija arba ne mažiau kaip 5 Tarybos nariai.“;
1.4.  „109. Pateikti Tarybos sprendimų projektai Tarybos komitetuose turi būti apsvarstyti per 9 kalendorines dienas. Jeigu Komitetai atsisako svarstyti projektą arba laiku nepateikia dėl jo išvadų, jie rašte merui turi išdėstyti atsisakymo svarstyti arba vėlavimo motyvus.“;
1.5. „130. Tarybos nariai ir Savivaldybės gyventojai su posėdžių protokolais, jų priedais, Tarybos sprendimų projektais bei galiojančiais Tarybos sprendimais gali susipažinti Savivaldybėje (Savanorių g. 29A, Kretinga) ir Savivaldybės interneto svetainėje.“;
1.6.  „171. Taryba savo įgaliojimų laikui sudaro Etikos, Antikorupcijos komisiją.“;  
	1.7.  „178. Etikos komisija:
[bookmark: P23720_1]	178.1. prižiūri, kaip Savivaldybės tarybos nariai laikosi  įstatymų, Valstybės politikų elgesio kodekso, Viešųjų ir privačių interesų derinimo valstybinėje tarnyboje įstatymo,  Reglamento, kitų  teisės aktų, reglamentuojančių savivaldybės Tarybos  narių veiklą ir elgesį, reikalavimų;
	178.2. analizuoja savivaldybės Tarybos narių nedalyvavimo savivaldybės  Tarybos,  Komitetų ir komisijų posėdžiuose ir  šio įstatymo nustatytų pareigų nevykdymo priežastis;
[bookmark: P23720_2]	178.3. tiria ir priima sprendimus dėl savivaldybės Tarybos  narių veiklos  atitikties  šio  įstatymo, Valstybės politikų elgesio kodekso, Viešųjų ir privačių interesų derinimo valstybinėje tarnyboje įstatymo, Reglamento, kitų teisės aktų, reglamentuojančių savivaldybės Tarybos narių veiklą ir elgesį, nuostatoms;
	178.4. nagrinėja  Savivaldybės  bendruomenės  narių,   valstybės institucijų,  gyvenamųjų vietovių bendruomenių ar bendruomeninių organizacijų atstovų siūlymus ir pastabas dėl savivaldybės Tarybos narių veiklos skaidrumo;
	178.5. teikia Vyriausiajai rinkimų komisijai siūlymą dėl savivaldybės Tarybos nario  galiojimų nutraukimo, jeigu šis Tarybos narys yra praleidęs iš eilės tris savivaldybės Tarybos posėdžius be pateisinamos priežasties;
[bookmark: P23720_3]	178.6. Tarybos narių, mero, savo iniciatyva teikia Tarybos nariams rekomendacijas dėl Viešųjų ir privačių interesų  derinimo valstybinėje tarnyboje įstatymo nuostatų įgyvendinimo.“;
	1.8. „192.26. sprendimų  dėl paskolų ėmimo ir garantijų  teikimo   už ilgalaikes  paskolas priėmimas; šios paskolos naudojamos tik investicijų projektams, tarp jų pagal Vyriausybės   patvirtintas programas savivaldybių įgyvendinamiems energijos vartojimo efektyvumo didinimo  projektams, finansuoti pagal Vyriausybės nustatytą tvarką, laikantis įstatymų nustatytų skolinimosi limitų ir  gavus savivaldybės kontrolieriaus (savivaldybės kontrolės ir audito tarnybos) išvadą;“.
	Papildyti Kretingos rajono savivaldybės tarybos veiklos reglamentą, patvirtintą Kretingos rajono savivaldybės tarybos 2009 m. kovo 26 d. sprendimu Nr. T2-77 „Dėl Kretingos rajono savivaldybės tarybos veiklos reglamento“ (Kretingos rajono savivaldybės tarybos  2015 m. kovo 26 d. sprendimo Nr. T2-98 redakcija), 201ˡ punktu:
	1.9. „201ˡ. Jeigu įstatymų nustatyta tvarka meras neišrinktas arba išrinktas meras  laikinai  nušalintas nuo pareigų šio ir kitų įstatymų nustatyta tvarka, mero pareigas laikinai einančiam savivaldybės tarybos nariui mokamas mero darbo užmokestis.“.
2. Šio sprendimo 1.3. ir 1.6. papunkčiai įsigalioja nuo 2016 m. balandžio 1 d.
3. Šio sprendimo 1.4. papunktis įsigalioja nuo 2016 m. kovo 1 d.
4. Pripažinti netekusiais galios Kretingos rajono savivaldybės tarybos veiklos reglamento, patvirtinto Kretingos rajono savivaldybės tarybos 2009 m. kovo 26 d. sprendimu Nr. T2-77 „Dėl Kretingos rajono savivaldybės tarybos veiklos reglamento“ (Kretingos rajono savivaldybės tarybos  2015 m. kovo 26 d. sprendimo Nr. T2-98 redakcija), 173, 174, 237 punktus nuo 2016 m. balandžio 1 d.
			

Savivaldybės meras					          Juozas Mažeika

